钦定古今图书集成/明伦汇编/氏族典/第459卷 > 《廖用贤尚友录》 > 魏杞
## 钦定古今图书集成/明伦汇编/氏族典/第459卷 > 《廖用贤尚友录》 > 魏杞

按《宋史魏杞传》：“杞字南夫，寿春人。绍兴十二年，登进
士第，知宣州泾县。召对，擢太府寺主簿，进丞，以考功
员外郎迁宗正少卿。汤思退建和议，命杞为金通问
使，还迁给事中，同知枢密院事，进参知政事，右仆射。
上锐意恢复，杞左右其论。会郊祀冬雷，用汉制灾异
策免，守左谏议大夫，提举江州太平兴国宫。六年，授”
观文殿学士、知平江府。谏官王希吕论杞贪墨，夺职。
后以端明殿学士奉祠。告老，复资政殿大学士。淳熙
十一年，薨，谥“文节。”